เรื่องร้องเรียน: ตามที่รัฐบาลมีนโยบายดิจิทัลวอลเล็ต แจกเงินดิจิทัล 10,000 บาท ให้ใช้ในระยะรัศมี 4 กิโลเมตรตามที่อยู่ทะเบียนบ้าน ภายในระยะเวลา 6 เดือน และมีการเผยแพร่ในเว็บ  https://hilight.kapook.com/view/236268  ว่าดิจิทัลวอลเล็ต ต้องใช้ตามทะเบียนบ้าน ทำงานใน กทม. ใช้ใน กทม. ไม่ได้ ดังนั้น ท่านผู้ว่าราชการกรุงเทพมหานคร น่าจะถือโอกาสนี้ชักชวนให้ประชากรแฝงที่อาศัย ไม่ว่าจะบ้าน คอนโด บ้านเช่าต่างๆ ในกทม. ย้ายเข้ามาในทะเบียนบ้านที่อยู่จริงในปัจจุบัน โดยอาจใช้ App ThaiD เพื่อการย้ายทะเบียนบ้าน ดังที่มีการเผยแพร่ในเว็บ  https://www.thairath.co.th/lifestyle/life/2717475  และเผยแพร่เป็นคลิปใน  https://youtu.be/QDpbk6jOHbI?si=CLvLXqJ7oHiOxV0o  เพื่อที่ระบบการจับเก็บภาษีต่างๆ จะได้นำมาจ่ายตรงกับที่ที่ประชากรคนนั้นอาศัยอยู่จริง และเป็นประโยชน์กับร้านค้าในรัศมี 4 กม. ของประชากรที่ย้ายเข้ามา กทม. ด้วย โดย กทม.อาจต้องตรวจสอบกับทางรัฐบาลให้แน่ชัดว่า สามารถย้ายทะเบียนบ้านได้ตลอดเวลาของโครงการ หรือมีจุดตัดก่อนวันที่เท่าใด เช่น ประชาชนท่านหนึ่งมีทะเบียนบ้านอยู่เชียงใหม่ ต้องการย้ายทะเบียนบ้านมา กทม. หากรัฐบาลจะแจกเงินดิจิทัล 10,000 บาท ให้ใช้ในระยะรัศมี 4 กิโลเมตรตามที่อยู่ทะเบียนบ้าน เช่น เริ่มใช้ได้ 1 ม.ค. 67 หากเขายังไม่ย้ายมาจากเชียงใหม่ ก็ใช้ได้ที่เชียงใหม่ เช่นใช้ ทั้งเดือน ม.ค. 67 ที่เชียงใหม่ ช่วงกลับไปเยี่ยมบ้านที่เชียงใหม่ไป 4,000 บาท แล้วทำย้ายทะเบียนบ้านมา กทม. 1 ก.พ. 67 แล้ว 6,000 บาทที่เหลือสามารถมาใช้ที่ กทม. รัศมี 4 กิโลเมตรจากทะเบียนบ้านใน กทม.เลยไหม หรือ ต้องมีที่อยู่ก่อนวันเริ่มโครงการแบบสิทธิเลือกตั้งและย้ายระหว่างกาลไม่ได้ ต้องใช้ตั้งแต่เริ่มจนสิ้นสุดที่รอบ 4 กิโลเมตร เฉพาะที่บ้านตามทะเบียนบ้านในวันเริ่มแจก 10,000 บาหรือไม่ ต้องเคลียร์ให้ชัดก่อน แล้วรีบประกาศเชิญชวนให้ย้ายกันครับ
การดำเนินการของเจ้าหน้าที่: ขอบคุณสำหรับข้อเสนอแนะ นโยบายของรัฐบาลดังกล่าว กระทรวงการคลังเป็นผู้รับผิดชอบและจะเป็นผู้กำหนดหลักเกณฑ์การใช้เงินดิจิตอลวอลเล็ตดังกล่าว อย่างไรก็ตาม ขอรับข้อเสนอแนะของผู้แจ้งไปนำเรียนผู้บริหารทราบและพิจารณาต่อไปคะ
ความเห็นของผู้แจ้ง: เชิญชวนคนย้ายมาให้ตรงกับที่อยู่จริง ก็ดีกับทั้งตัวประชาชน และท้องถิ่นที่จะได้ภาษีจากประชาชนคนนั้นอยู่แล้ว ลองพิจารณาดูแล้วกันครับ
พื้นที่: แขวงเสาชิงช้า เขตพระนคร กรุงเทพมหานคร